OzLabs/hebrew-wiki-articles huggingface dataset:
א-דקהלייה

אַ-דַּקַהְלִיַּה (בערבית: الدقهلية) הוא מחוז במצרים, צפונית-מזרחית לקהיר. שטחו 3,471 קילומטרים רבועים, ונכון ל-2006, אוכלוסייתו מנתה כ-4.985 מיליון איש. בירת המחוז היא אל-מנצורה.

המקום מפורסם בעיקר בשל כך שממנו יצאו אנשי מקצוע חשובים בתחומי המדע, הרפואה, ההנדסה והאמנות, כמו גם הזמרת אום כולתום. המרכז לכליות ולנפרולוגיה בא-דקהלייה נחשב לטוב בסוגו בכל אפריקה.

==קישורים חיצוניים==

* 
* 
* [https://web.archive.org/web/20070707223656/http://www.mansouratp.gov.eg/dkahlia.htm מידע על המחוז] 

==הערות שוליים==

קטגוריה:מצרים: מחוזות
ויליאם בויד (שחקן)

ויליאם בויד (באנגלית: William Boyd; 5 ביוני 1895 - 12 בספטמבר 1972) היה שחקן קולנוע אמריקאי. בויד התפרסם בדמות הבוקר הצווחני "הופלונג קסידי" (Hopalong Cassidy), דמות שאותה גילם ב-66 סרטים החל משנת 1935. הוא הופיע כדמות זו על גיליון השער של טיים מגזין ב-27 בנובמבר 1950.

בזכות תרומתו הרבה לקולנוע האמריקאי זכה בויד למשבצת בשדרת הכוכבים של הוליווד.

==קישורים חיצוניים==

* 
* 

קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: רדיו
קטגוריה:אישים שהונצחו על בולי ארצות הברית
קטגוריה:אמריקאים שנולדו ב-1895
קטגוריה:אמריקאים שנפטרו ב-1972
טנג'י

קברו של הקיסר טנג'י בקיוטו
הקיסר טנג'י (天智天皇, גם טן-ג'יר הא) (626–672) היה הקיסר ה-38 של יפן. למרות שהיה בנו של הקיסר ג'ומנה (=ג'ומנה הא), הקדימה אותו אימו, הקיסרית סאימיי (או קוגיוקו) לכס הקיסרות. טנג'י מלך בין השנים 661–672. לאחר מותו ירשו מספר קרובים את הקיסרות, ביניהם בנו, שתיים מבנותיו, אח ומספר אחיינים ואחיינות. רק כמאה שנים לאחר מותו עבר הקיסרות לידי נכדו, הקיסר קונין, שממנו יצאו כל קיסרי יפן עד היום.

==קישורים חיצוניים==

* 

קטגוריה:פוליטיקאים יפנים
קטגוריה:קיסרי יפן
קטגוריה:ילידי 626
קטגוריה:נפטרים ב-672
באופן ריק

טענה במתמטיקה נכונה באופן ריק אם נכונותה אינה עומדת כלל למבחן, משום שהיא עוסקת באובייקטים שאינם קיימים. לדוגמה, "אם מספר ראשוני מתחלק ב-6 אז הוא כפולה של 10". הטענה נכונה, מכיוון שאין ראשוניים שמתחלקים ב-6.

נכונותו הפורמלית של השימוש ב"באופן ריק" נובעת מתכונתו של קשר הגרירה בלוגיקה. קשר הגרירה <math>\ A\to B</math>, שפירושו "אם A אז B" מקבל ערך "שקר" אך ורק כאשר A אמת ואילו B הוא שקר. למשל, הטענה "אם אתמול היה יום שני אז היום יום רביעי" היא שקר אך ורק אם טענה A: "אתמול היה יום שני" היא אמת, אך טענה B, "היום יום רביעי" היא שקר. אם נאמר את הטענה ביום חמישי, למשל, היא תהיה נכונה, שכן אתמול לא היה יום שני.

אם כן, טענה מתקיימת באופן ריק אם היא מנוסחת בצורה <math>\ A\to B</math> אך A אינו מתקיים. מבחינה מתמטית אין בכך כל דופי, אך הדבר עלול להיראות כעומד בסתירה לאינטואיציה.

דרך נוספת ושקולה לראות טענה המתקיימת "באופן ריק" היא על ידי כך שחושבים עליה כעל טענה שמתקיימת רק עבור קבוצה ריקה של עצמים. למשל, הטענה "כל הקרנפים ההולכים רק על שתיים הם שקרנים ואין לסמוך עליהם" מתקיימת באופן ריק, שכן אין קרנפים שהולכים רק על שתי רגלים. למעשה, אפשר להגדיר את הקבוצה הריקה עצמה באמצעות תנאי ריק, למשל כקבוצת כל האיברים שאינם שווים לעצמם.

הגדרה זו חיונית להבנה של אלגוריתמים רבים במדעי המחשב. למשל, באלגוריתם מיון מיזוג, חוצים את המערך שוב ושוב עד לקבלת מערכים בעלי איבר אחד, שהם ממוינים באופן ריק, שכן, לא קיימים במערך כזה זוג איברים שסותרים את המיון, מכיוון שלא קיימים במערך זה זוג איברים כלל. באופן כללי, באלגוריתמים רקורסיביים מתבססים על נכונות באופן ריק פעמים רבות.

קטגוריה:לוגיקה מתמטית
קטגוריה:מושגים במתמטיקה
פדולוגיה

פדולוגיה (ביוונית: πέδονλόγος – חקר האדמה) היא תחום מחקר מדעי העוסק בלימוד קרקעות בסביבתן הטבעית, דרכי היווצרותן והתפתחותן. היא אחד משני ענפים עיקריים של מדעי הקרקע, (ביחד עם אדפולוגיה העוסקת בהבנת השפעת הקרקע על החיים בה ועליה, ובמיוחד השפעתה על הצומח).

הפדולוגיה עוסקת בהבנת תהליכי היווצרות הקרקע ובהבנת הקשר בין הקרקע ובין גורמים אחרים, כגון הסלעים עליהם מתפתחת הקרקע ומהם נוצרה, האקלים ופני התבליט השוררים באזור, השפעות קרינה, משך הזמן בו התהוותה הקרקע, תהליכים כימיים המתחוללים בה, והשפעת האדם עליה. 
 
ואסילי דוקוצ'ייב הרוסי נחשב לאבי מדעי הקרקע.

==לקריאה נוספת==
* בנין, ע. [ער.] / זינגר, א. / חן, י. / להב, נ. / נברוט, י. / עמיאל, א. / רביץ, א. / שקד, ד, פרקים נבחרים בתורת הקרקע, המחלקה למדע הקרקע והמים האוניברסיטה העברית בירושלים - הפקולטה לחקלאות ברחובות, תשל"ז
* יעלון, דן, פרקים בתורת הקרקע, 1966

==קישורים חיצוניים==

* 

*
קטגוריה:גאוגרפיה פיזית

ar:علوم التربة
סימן לוי-צ'יוויטה

ייצוג וויזואלי של הטנזור
במתמטיקה ובפיזיקה, סימן לֵוִי־צִ'יוִיטָה (באנגלית: Levi-Civita symbol, על שמו של המתמטיקאי טוליו לוי-צ'יוויטה) הוא פונקציה אנטי־סימטרית על אינדקסים. סימן לוי־צ'יוויטה מסומן באות היוונית אפסילון (ε), ומאפשר במקרים מסוימים לקצר את רישומן של פעולות על וקטורים ועל טנזורים.

==הגדרה==
סימן לוי-צ'יוויטה הבסיסי מוגדר לשלשה של אינדקסים <math>(i,j,k)</math> באופן הבא:
:<math display="block"> \epsilon_{ijk} = 
\begin{cases}
+1, & (i,j,k) \mbox{ is } (1,2,3), (2,3,1) \mbox{ or } (3,1,2) \\
-1, & (i,j,k) \mbox{ is } (3,2,1), (1,3,2) \mbox{ or } (2,1,3) \\
0, & \mbox{otherwise: }i=j \mbox{ or } j=k \mbox{ or } k=i
\end{cases}</math>

==תכונות והכללה==
סימן לוי־צ'יוויטה מתאר את זוגיות התמורה <math>\left(1,2,3\right)\mapsto\left(i,j,k\right)</math>: הוא שווה ל־(+1) אם התמורה זוגית, ל־(-1) אם התמורה אי־זוגית, ול־0 אם לפחות שניים מהאינדקסים זהים (כלומר, הפונקציה איננה תמורה).

מתיאור זה נובעת הכללה של סימן לוי־צ'יוויטה לכל n-יה סדורה של אינדקסים (אם <math>n>3</math>):
* הוא שווה ל־(+1) אם האינדקסים הם תמורה זוגית של <math>\ \left( 1, 2, 3 , \cdots , n \right)</math>.
* הוא שווה ל־(-1) אם האינדקסים הם תמורה אי-זוגית של <math>\left( 1, 2, 3 , \cdots , n \right)</math>.
* הוא שווה ל־0 אם יש לפחות שני אינדקסים זהים. 

===זהויות===

עבור <math>n=3\!</math>, סימן לוי-צ'יוויטה מקיים מספר זהויות ראויות לציון עם הדלתא של קרונקר:
* <math>\sum_{i=1}^3 \epsilon_{ijk}\epsilon_{imn} = \delta_{jm}\delta_{kn} - \delta_{jn}\delta_{km}</math>
* <math>\sum_{i,j=1}^3 \epsilon_{ijk}\epsilon_{ijn} = 2\delta_{kn}</math>
ולכל מספר של אינדקסים, מתקיים
* <math>\sum_{i,j,k,\dots=1}^n \epsilon_{ijk\dots}\epsilon_{ijk\dots} = n!</math>

==שימושים==
באנליזה וקטורית במרחב תלת-ממדי, משמש סימן לוי־צ'יוויטה להגדרת מכפלה וקטורית:
:<math>
\mathbf{a \times b} =
 \begin{vmatrix} 
 \mathbf{e_1} & \mathbf{e_2} & \mathbf{e_3} \\
 a_1 & a_2 & a_3 \\
 b_1 & b_2 & b_3 \\
 \end{vmatrix}
= \sum_{i,j,k=1}^3 \epsilon_{ijk} \mathbf{e_i} a_j b_k
</math>
ביתר פשטות, אם <math>\mathbf{a \times b} = \mathbf{c}</math>, אז
:<math>
c_i = \sum_{j,k=1}^3 \epsilon_{ijk} a_j b_k
</math>
או בכתיב מקוצר, לפי הסכם הסכימה של איינשטיין:
:<math>
\left(\mathbf{a \times b}\right)_i = \epsilon_{ijk} a_j b_k
</math>
באופן דומה, אם מסמנים <math>(x,y,z)=\left(x_1,x_2,x_3\right)</math>, אפשר להגדיר בעזרת סימן לוי־צ'יוויטה את הרוטור:
:<math>
\left(\operatorname{curl} \ \mathbf{a}\right)_i =\left(\nabla\times\mathbf{a}\right)_i = \sum_{j,k=1}^3 \epsilon_{ijk} \frac{\partial a_k}{\partial x_j}

</math>

==ראו גם==
* תמורה (מתמטיקה)
* חבורת התמורות <math>S_n</math>
* טנזור
* הדלתא של קרונקר

==קישורים חיצוניים==
* 

קטגוריה:טנזורים
קטגוריה:סימנים מתמטיים
מסכת כריתות

מַסֶּכֶת כָּרֵיתוֹת היא המסכת השביעית בסדר קדשים, במשנה ובתלמוד הבבלי. הנושא המרכזי במסכת הוא קרבנות החובה של היחיד: חטאת ואשם. שם המסכת הוא ריבוי של כרת, עונש בידי שמיים שקבעה התורה על העושה במזיד עבירות חמורות במיוחד. העושה את העבירות הללו בשוגג חייב להביא למקדש קרבן חטאת, והמשנה מגדירה את כללי חיובו של החוטא בשגגה.

בתלמוד הבבלי יש למסכת זו 27 דפים. בדף ו, אגב הדיון על האיסור להכין קטורת לשימוש עצמי, מופיע "סדר פיטום הקטורת" הנאמר כל יום בתפילה.

==מיקומה של המסכת בסדר קדשים==
לפי הקדמתו של הרמב"ם למשנה, הטעם שמסכת זו הובאה בסדר קודשים הוא שבה מפורטות כל העבירות שחייבים על זדונם (עשייתם בזדון) כרת ושגגתם (עשייתם בשוגג) חטאת וכל העניינים הנלווים להם. וקורבן חטאת הוא מענייני המקדש.

==פרקי המסכת==
#שְׁלֹשִׁים וָשֵׁשׁ (שבע משניות) - פירוט ל"ו העבירות שהעושה אותן במזיד חייב כרת, ובשוגג חייב חטאת. דיני קרבן היולדת.
#אַרְבָּעָה מְחֻסְרֵי כִפּוּרִים (שש משניות) - הטמאים המביאים קרבן להשלמת טהרתם. דיני אשם שפחה חרופה.
#אָמְרוּ לוֹ (עשר משניות) - מספר הקרבנות בהן מתחייב העושה סדרת חטאים.
#סָפֵק אָכַל חֵלֶב (שלוש משניות) - דיני אשם תלוי ומי שספק בידו אם עשה עבירה.
#דַּם שְׁחִיטָה (שמונה משניות) - הלכות איסור אכילת דם והלכות אשם מעילות.
#הַמֵּבִיא אָשָׁם (תשע משניות) - המביא קרבן ואחר כך התברר שלא חטא, האם כפרת יום הכיפורים פוטרת מהבאת קרבן, ועוד.

בסה"כ יש במסכת 43 משניות.

==קישורים חיצוניים==

* [http://kodesh.snunit.k12.il/b/f/f57.htm תוספתא, מסכת כריתות] מאתר "סנונית"
* תלמוד בבלי, [http://maagarim.hebrew-academy.org.il/Pages/PMain.aspx?misyzira=80047 מסכת כריתות], במפעל המילון ההיסטורי של האקדמיה ללשון העברית
* 
* יואב רוזנטל, [https://forum.otzar.org/download/file.php?id=42336 מסכת כריתות (בבלי): לחקר מסורותיה], חיבור לשם קבלת תואר דוקטור לפילוסופיה, האוניברסיטה העברית ירושלים כסלו תשס"ד

== הערות שוליים ==

כריתות
כריתות
הדלתא של קרונקר

הדלתא של קרונקר (על שם המתמטיקאי הגרמני לאופולד קרונקר) היא סימון שימושי ביותר באלגברה ליניארית בפרט ובמתמטיקה ובפיזיקה בכלל.
:<math>\delta_{ij}=\begin{cases}1&:i=j\\0&:i\ne j\end{cases}</math>
כלומר, זו פונקציה של שני משתנים (בדרך כלל שלמים) המקבלת את הערך 1 כאשר המשתנים שווים זה לזה, ואת הערך 0 כאשר הם שונים זה מזה. פעמים רבות מתייחסים לדלתא של קרונקר כאל כתיב מקוצר, ולא כאל פונקציה.

==משמעות==
*אפשר להבין את ההגדרה לעיל פשוט כסימון מקוצר, שאפשר לשלב בביטויים בהם יש הפרדה למקרים, במקום לרשום ניסוח מילולי מייגע.
*אפשר להבין את ההגדרה לעיל ככתיב טנזורי של מטריצת היחידה, שכן אם נתייחס לאינדקסים של טנזור הדלתא כאל קואורדינטות במטריצה נקבל מטריצה שבה כל איברי האלכסון הם 1 ואילו כל השאר הם 0. לכן מקובל לרשום <math>\text{Id}=I=\delta_{ij}</math>. 
*כאשר מתייחסים לדלתא של קרונקר בתור טנזור, מקובל לרשום אותו בצורה <math>\delta_i^j</math> כאשר אחד האינדקסים הוא קו-וריאנטי ואילו השני הוא קונטרה-וריאנטי.

==תכונות==
*סימטריה ביחס לאינדקסים: <math>\delta_{ij}=\delta_{ji}</math>
*מבצע שינוי אינדקסים: <math>\sum_i\delta_{ij}A_i=A_j</math>
*זהות העקבה: <math>\sum_{i=1}^n\delta_{ii}=n</math>

==ראו גם==
*טנזור לוי-צ'יויטה
*פונקציית דלתא של דיראק
*טנזור
*אלגברה ליניארית
*מטריצה
*אורתוגונליות
*לאופולד קרונקר

==קישורים חיצוניים==
*

קטגוריה:אלגברה ליניארית
קטגוריה:טנזורים
קטגוריה:סימנים מתמטיים
טמו, קיסר יפן

הקיסר טֶמוּ (ביפנית: 天武天皇; 631–686) היה הקיסר ה-40 של יפן לפי רשימת קיסרי יפן. הוא מלך מ-672 ועד מותו בשנת 686. ירשה אותו הקיסרית ג'יטו, שהייתה גם אחייניתו ואשתו.

==חייו==
כל המידע המצוי ברשותנו בנוגע לחייו של הקיסר טמו מגיע מהניהון שוקי. מאחר שהניהון שוקי נערך בידי בנו של טמו, מידת האמינות של מידע זה על חייו מוטלת בספק. טמו היה הבן הצעיר ביותר של ג'ומאי וקוגיוקו, ואחיו הצעיר של טנג'י. שם לידתו היה "הנסיך אואמה" (大海人皇子- אואמה-נו-אוג'י). קיסרות יפן הורשה במותו לג'יטו, אשר הייתה אשתו ואחייניתו. בהמשך תקופת שלטונו של אחיו, טנג'י, הוכרח טמו להתחתן עם מספר מאחיותיו של אנג'י במטרה לחזק את הקשרים הפוליטיים בין שני האחים. לטמו היו ילדים רבים, כאשר הנסיך טונארי היה העורך של הניהון שוקי, והקיסרית קוקן הייתה האחרונה בשושלת הירושה שלו.

===לפני כהונתו===
אביו של טמו מת בעודו היה צעיר, ומסיבה זאת גדל תחת חסותה של הקיסרית סאיימי. מאחר שאחיו של טמו, טנג'י, היה הבן הבכור של אביו ושל אמם, לא צופה כי טמו יירש את הכתר. כאשר טנג'י מונה לקיסר יפן, טמו מונה להיות יורשו, מאחר שלא היו לו יורשים מתאימים אחרים. טנג'י חשש כי טמו ינסה לקחת את הכתר וירצח אותו, ומסיבה זאת ניסה לחזק את הקשרים הפוליטיים בינו ולבין טמו בעזרת נישואי אינטרס. בשנת 671 הרגיש טמו כי הוא בסכנה, והשתחרר מסוכנות משק הבית הקיסרי והפך לנזיר. הוא עבר להרים אשר במחוז נארה, רשמית מסיבות של בידוד, בעודו לוקח איתו את בניו ואת אחת מנשותיו (אשר לימים הפכה לקיסרית ג'יטו).
שנה לאחר מכן בשנת 672, מת טנג'י, והקיסרות עברה לאחיו המבוגר קובון. טמו אסף צבא, וצעד למקום שהות הקיסר, לדרוש את הכתר. צבאו של טמו וצבאו של קובון נלחמו, מובילים לניצחון צבאו של טמו, ולהתאבדותו של קובון.

==כהונתו==
[[מקדש שינטו לכבודו של הקיסר טמו]]
כפי שניתן היה לצפות ממנו, טמו המשיך לחזק את צבאו כפי שעשו הקיסרים שלפניו. בנוסף לכך, טירות ומבצרים רבים נבנו מסביב לארמונו. הוא העביר את עיר הבירה לאסוקה, שם הוא הוכתר. בשנת 675 אסר טמו על הצריכה של בשר חיות (סוסים, בקר, כלבים, קופים וציפורים) בעקבות ההשפעות הרבות של הבודהיזם על יפן בתקופה זאת.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים יפנים
קטגוריה:קיסרי יפן
קטגוריה:ילידי 631
קטגוריה:נפטרים ב-686
גד

בול המוקדש לשבט גד
גָּד הוא דמות מקראית, בנו של יעקב מזלפה, שפחת לאה, ולכן היא זו שהעניקה לו את שמו. צאצאיו היו שבט גד. מקור שמו מוסבר ב: .

על פי סדר עולם רבה נולד בשנת ב'קצ"ח.
לפי ילקוט שמעוני גד נולד בי' בחשוון. לפי מדרש תדשא גד נולד בי' בתשרי. גד נפטר בגיל 125.

==מדרש שמו==
פירוש המילה גד הוא 'מזל' והמילה בגד (בָּא גָד) פירושה: בא המזל. ב נזכר שמו של האל הארמי גד: וְאַתֶּם עֹזְבֵי ה', הַשְּׁכֵחִים אֶת-הַר קָדְשִׁי--הַעֹרְכִים לַגַּד שֻׁלְחָן. האל הארמי גד היה מופקד על גורלות ומזלות. השם "גדיאל" – גדי בצירוף המילה אל מופיע ב.

==ברכת יעקב לגד==
ברכת יעקב לבנו גד טרם מותו: .
בברכת יעקב לגד הפעולה נגזרת משמו של השבט. אם יותקף גד, יתגודד לקבוצה ובזה טמון כוחו. בברכת יעקב לגד ניכר דמיון בתוכן הברכה, בלשונות דומים, ובאמצעי האמנותי לשון נופל על לשון לדן, אשר בורך גם הוא בפעולה אשר נובעת משמו וגם עליו נאמר כי יתקיף את אויביו מאחור. המילה "עָקֵב" מופיעה בשתי הברכות.

תרגום השבעים שונה במעט בפסוקים אלו: "גד גדוד יגודנו והוא יגוד עקב. מאשר שמנה לחמו והוא יתן מעדני מלך" (מ"ט יט–כ): האות מ"ם המופיעה בנוסח המסורה במילה "מאשר" נראית שלא במקומה, מלבד העובדה שלשאר השבטים הפניה אינה כוללת אותיות השימוש. בתרגום השבעים לעומת זאת נכתב "גד... עקבים. אשר שמנה..." – כלומר, האות מ"ם שייכת למילה עקבם (כתיב חסר) ובנוסח המסורה היא עברה אל המילה הבאה.

==ברכת משה לגד==
ברכת משה לשבט גד: .

גבורתו של גד מתבטאת בברכת משה. דימוי כוחו של ה' לאריה הרובץ על טרפו ואינו ירא מאויביו מצוי גם ב. הגבורה שהיא אחד מאפיוניו של גד באה לידי ביטוי גם בספר צוואת גד א', ב': 'ואהי גיבור בין המשפתים. ולכן שמרתי בלילה על העדרים והיה כי בא הארי או הזאב או כל חיה רעה אל העדר ואוץ אחריו ואתפשהו ואחזיק בידי ברגלו ואקלעהו כאבן הקלע וככה הרגתיו'. בברכת משה הטורף הוא גד ואילו בצוואה, החיות מנסות לטרוף את העדר וגד עוצר בעדן.

== עץ משפחה == 
עץ משפחה המציג את הדורות הקודמים:

==צאצאי גד==
דמותו של גד. איקונין רוסי.
בני גד היו צִפְיוֹן, חַגִּי, שׁוּנִי, אֶצְבֹּן, עֵרִי, אֲרוֹדִי וְאַרְאֵלִי. צאצאיו של גד נזכרים גם במצבת מישע כ"איש גד" אשר התיישבו בארץ עטרות. בין הגולים בגלות אשור הם מצאצאי גד אשר הוגלו על ידי תגלת פלאסר.

ילקוט שמעוני, ויצא, דורש את מוצאו של אליהו הנביא בגד: אליהו הנביא משל מי? רב נהוראי אומר מגד היה, מתושבי גלעד.

==קברו של גד==

בספר הישר מסופר:

==שבט גד==

==ראו גם==

* עץ משפחה של דמויות מקראיות – מתרח ועד שלמה

==קישורים חיצוניים==

== הערות שוליים ==

*
קטגוריה:בני יעקב
קטגוריה:אישים בפרשת ויצא
קטגוריה:אישים בספר בראשית
קטגוריה:יורדי מצרים
קטגוריה:אישים בתנ"ך שהגיעו לגיל 110
קטגוריה:אפונימים
סמל מונגוליה

סמל מונגוליה הנוכחי משמש כסמלה הלאומי של המדינה מאז הרפורמה הדמוקרטית בשנת 1992, והוא נקבע בחוקה החדשה. 

הסמל מעוצב כמעגל כחול המסמל את השמים, על בסיס פרח לוטוס אשר מסמל טוהר. בקצה העליון של מסגרת המעגל ניתן לזהות את הצ'אנדאמאני, סמל לעבר, הווה ועתיד. במרכז הסמל נמצא שילוב של הסמל העממי סויומבו וסוס מכונף, המייצג חופש, עצמאות ואת רוחה של מונגוליה. בתחתית הסמל ניתן לזהות צורות הרים המסמלים את האדמה. בבסיס הסמל ניתן לזהות את גלגל הגורלות בבודהיזם, העטוף בצעיף הנקרא "חאדאג" - המסמל קבלת פנים. המסגרת של הסמל מעוטרת בצלבי קרס.

<gallery widths="150px" heights="150px" perrow="4">
Coat of Arms of the People's Republic of Mongolia (1940 - 1941).svg|הסמל בין השנים 1940 - 1941
Coat of Arms of the People's Republic of Mongolia (1941 - 1960).svg|הסמל בין השנים 1941 - 1960
Coat of Arms of the People's Republic of Mongolia (1960-1991 version).png|הסמל בין השנים 1960-1991
</gallery>

==קישורים חיצוניים==

קטגוריה:מונגוליה: סמלים לאומיים
מונגוליה
מונגוליה
קטגוריה:סוסים בתרבות
ויליאם סטנלי ג'בונס

ויליאם סטנלי ג'בונס (באנגלית: William Stanley Jevons; 1 בספטמבר 1835 - 13 באוגוסט 1882) היה כלכלן ולוגיקן בריטי.

== ביוגרפיה ==
ג'בונס נולד בליברפול שבאנגליה, כבן לסוחר כלי ברזל. הוא התמחה בלימודי כימיה ומדעי הטבע באוניברסיטת לונדון, ובין השנים 1854–1859 שימש בוחן מתכות במִטבעה החדשה בסידני שבאוסטרליה. בשנת 1859 שב ללונדון ופנה ללימודי פילוסופיה, תורת ההיגיון וכלכלה מדינית, שאותם סיים בהצטיינות בשנת 1862. בשנת 1866 התמנה לפרופסור לפילוסופיה, לתורת ההיגיון ולכלכלה מדינית באוניברסיטת מנצ'סטר, ובשנת 1876 הפך לפרופסור לכלכלה מדינית באוניברסיטת לונדון. בשנת 1880 פרש מן ההוראה האקדמית כדי להקדיש את כל מרצו למחקר. בשנות השלושים המאוחרות של חייו החלה בריאותו להתערער, ובגיל 47 טבע בים.

== תרומתו לכלכלה העיונית ==
תרומתו העיקרית של ג'בונס לכלכלה העיונית היא פיתוחה של תורת התועלת השוּלית. תורה זו, שהדגישה את הביקוש למצרך כקובע העיקרי של מחירו, הייתה מנוגדת לתורת הכלכלה הקלאסית, שתלתה את מחיר המצרך בכמות העבודה המופעלת בייצורו. ג'בונס הביא אפוא לשינוי ערכים מעמיק במחשבה הכלכלית באנגליה, והיה אף הכלכלן הבריטי הראשון שהשתמש בשיטות מתמטיות: "ברור שתורת הכלכלה, אם ברצוני שתהיה מדע בכלל, חייבת להיות מדע מתמטי", כתב ג'בונס. "כשם שתאוריה מושלמת של כמעט כל מדע אחר כרוכה בשימוש במתמטיקה, כך גם לא תהיה ברשותנו תאוריה מושלמת של הכלכלה ללא עזרתה."

== תרומתו בתחום הכלכלה השימושית ==
תרומתו של ג'בונס התבטאה גם בתחום הכלכלה השימושית: הוא בדק את השפעת גילוי הזהב בקליפורניה על רמת המחירים, ביצע תחזיות כלכליות שאותן מכר לבתי עסק וניתח את ההשפעה של ירידת הפריון במכרות הפחם בבריטניה על המשק הבריטי. בעקבות עבודתו האחרונה נתמנתה ועדה מלכותית לחקירת מלאי הפחם במדינה, ושמו של ג'בונס התפרסם ברבים. 
ג'בונס טבע את המונח אפקט הריבאונד , המוכר גם כ"הפרדוקס של ג'בונס", הגורס כי כאשר מוטמע פיתוח טכנולוגי המייעל את השימוש באנרגיה, הכמות הכוללת שנצרכת מהמשאב אינה יורדת ודווקא עולה, וזאת בניגוד לציפיות. הסיבה לכך היא שהייעול מביא להוזלת מחיר המשאב שמביא להגדלה בביקוש ובצריכה. מבחינה מאקרו-כלכלית, הייעול לא פותר את בעיית המחסור במשאב, אלא רק מחמיר אותה.

==קישורים חיצוניים==

* 
* 

קטגוריה:הרוגי טביעה
קטגוריה:כלכלנים בריטים
קטגוריה:לוגיקנים בריטים
קטגוריה:בריטים שנולדו ב-1835
קטגוריה:בריטים שנפטרו ב-1882
בבונג

בַּבּוֹנָג (שם מדעי: Matricaria) הידוע גם בשמו הלועזי קמומיל הוא סוג של צמח חד שנתי ממשפחת המורכבים, הפורח באביב. זהו צמח ריחני, המשמש בין השאר לחליטה כמשקה, וברפואה העממית כצמח מרפא. סוג נוסף מאותה המשפחה הוא הקחוון.

== אטימולוגיה ==
מקור השם קמומיל בשפה היוונית העתיקה, χαμαίμηλον, משם הוא התגלגל לשפה הלטינית ולאחר מכן לצרפתית. השימוש הידוע הראשון הוא בטקסט מהמאה ה-13. משמעות השם ביוונית Chamai - קרוב לאדמה; Melon - תפוח.<ref></ref><ref></ref> השם המדעי קשור לסגולות המיוחסות לצמח בטיפול בבעיות גינקולוגיות. המילה Matricaria נגזרת מהמילה Matrix בלטינית, שאחת ממשמעותיה היא רחם.<ref></ref>

== תיאור ושימוש ברפואה ==
גובה הצמח 15–50 ס"מ, הפרח לבן או צהוב, והוא בעל ריח נעים ומיוחד. עוד בימי קדם שימש הבבונג לרפואה, וגם כיום נעשה בו שימוש ברפואה הטבעית והמודרנית.

הבבונג מכיל ריכוז שמן אתרי המופק בזיקוק מיוחד והוא בעל תכונות חיטוי נגד חיידקים ומזיקים אחרים. חליטת פרחי בבונג מיובשים נחשבת כמועילה בטיפול כקומפרסים לעיניים דלוקות ועיפות, בעיות עיכול, כאבי מחזור, כאבי ראומטיזם, צרבת וגזים. הבבונג נחשב כמרגיע, עוזר לטיפול בבעיות שינה ובשחרור שרירים.

בבונג הגדל בר בישראל הוא צמח מוגן על פי החוק.

== גלריה ==
<gallery mode="packed">
קובץ:Islandia, flora (1981) 14.jpg
קובץ:La camomile.jpg
קובץ:Pétardos amarillos.jpg
קובץ:Verbänderung an der Blüte einer Färberkamille.jpg
קובץ:182 Matricaria chamomilla L.jpg|איור בוטני של בבונג דו-גוני
קובץ:Matricaria chamomilla sl11.jpg
קובץ:Matricaria chamomilla sl10.jpg
קובץ:Fujeirah north 1501200713048 Matricaria aurea.jpg|בבונג זהוב
קובץ:Fujeirah north 1501200713049 Matricaria aurea.jpg|בבונג זהוב
קובץ:Matricaria discoidea kz08.jpg|Matricaria discoidea
קובץ:20160514Matricaria discoidea1.jpg|Matricaria discoidea
</gallery>

==קישורים חיצוניים==

*מידע על [https://www.medportal.co.il/%d7%a6%d7%9e%d7%97%d7%99-%d7%9e%d7%a8%d7%a4%d7%90/ קמומיל צמח מרפא באתר מד פורטל]

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:צמחים שתוארו ב-1753
קטגוריה:מורכבים
קטגוריה:צמחי מרפא
קטגוריה:תבלינים
Super Nintendo Entertainment System

Super Nintendo Entertainment System (ראשי תיבות: SNES), אשר מוכרת במיוחד גם בשם סופר נינטנדו (Super Nintendo), היא קונסולת משחקים מהדור הרביעי שפותחה על ידי נינטנדו. לקונסולה יצא מגוון רחב של משחקים, כמו Super Mario World, שהוא המשחק הנמכר ביותר לקונסולה עם 20.6 מיליון עותקים. היה לה מפרט טכני מתקדם יחסית לזמן השקתה (21 בנובמבר 1990), עם מעבד Ricoh5A22 שפעל במהירות של 3.57 מגה הרץ ושבב אודיו איכותי שפותח על ידי בכיר בחברת סוני, קן קוטרגי. הקונסולה תמכה גם ברינדור תלת־ממדי בסיסי באמצעות כרטיסים גרפיים שנמצאו בחלק מהמשחקים.

יכולות הרנדור בתלת-ממד של הקונסולה השתלמו כיוון שנינטנדו יכלה לפתח את המשחק Stunt Race FX שנבנה מפוליגונים (מצולעים לבניית מודלים בתלת-מימד) והוא נחשב לאחד מהמשחקים האיכותיים של הקונסולה שניצל את יכולות החמורה שלה עד תום, מה שגם היה ב-Donkey Kong Country.

הקונסולה הייתה דומה בגרפיקה לגיים בוי אדוונס (הקונסולה הניידת של נינטנדו שיצאה ב-2001), במובן שיצאו גרסאות של משחקי SNES לקונסולה הניידת. ה-SNES מכרה 49.10 מיליון יחידות בכל העולם, בהשוואה לקונסולה המתחרה של סגה, מגה דרייב (30.75 מיליון יחידות), וייצור הקונסולה נפסק ב-25 בספטמבר 2003.

== תאימות עם הקונסולות הניידות ==
לקונסולה סופר נינטנדו יצא גם תוסף בשם "The Super Game Boy" שיכול היה להציג משחקים מכרטיסיות המשחק של הקונסולה הניידת של החברה- הגיים בוי (GAME BOY) ולהציגם על המסך הגדול ואף כלל אפשרויות לשיפור התמונה המתקבלת באמצעות צביעתה בצורה אוטומטית בעזרת אחת מ 4 ערכות צבעים. חברת נינטנדו לא יצרה תוסף כמו זה עד לשנת 2003 עם יציאת "הגיים בויי פלייר" (The Game Boy Player) שנועד לקונסולת הגיים קיוב (GAMECUBE).

לתוסף יצאה גם גרסה שנייה ומשופרת בשם " 2 The Super Game Boy" שיצא בצורה בלעדית לגרסה היפנית של הסופר נינטנדו (the Super Famicom)

<br />

== חידוש הקונסולה בגרסה קלאסית ==
בשנת 2017 הוציאה Nintendo גרסה מחודשת של הקונסולה בשם: "Super Nintendo Entetament System Classic" אשר כללה 20 משחקים אשר בנויים בתוך הקונסולה ללא אפשרות להוסיף משחקים נוספים, רשימת המשחקים כללה את הבאים:
* Contra III: The Alien Wars
* Donkey Kong Country
* Kirby Super Star
* Kirby's Dream Course Secret of Mana
* Street Fighter II Turbo: Hyper Fighting
* Super Mario Kart
* Super Mario World
* Final Fantasy III
* Super Castlevania IV
* EarthBound
* F-ZERO
* Mega Man X
* Star Fox
* Star Fox 2
* Super Ghouls 'n Ghosts
* Super Mario RPG: Legend of the Seven Stars
* Super Metroid
* Super Punch-Out!!
* The Legend of Zelda: A Link to the Past
* Yoshi's Island
== ראו גם ==
*משחקי סופר נינטנדו

== קישורים חיצוניים ==

קטגוריה:קונסולות משחקים
קטגוריה:נינטנדו
קטגוריה:מכשירים שהושקו ב-1990
מכלית

מכלית נפט
מכלית היא אונייה הנושאת מטען נוזלי גדול בתפזורת. סוגים עיקריים של מכליות הם: מכלית נפט, מכלית כימיקלים ומכלית גז טבעי מעובה.

רוב מוחלט של המכליות הן מכליות נפט המשמשות להעברת נפט מסביב לעולם והן משלימות את צינורות הנפט הגולמיים במערך התובלה העולמי של הנפט. מכליות ענק הן הספינות הגדולות ביותר בעולם. מכליות נפט עשויות להגיע לממדים עצומים ולאורך של למעלה מ-400 מטרים, למכליות כאלה מקובל לקרוא מכליות על.

מכליות גרמו מספר פעמים לאסונות סביבתיים כאשר הן טבעו ליד חופים וגרמו לדליפות דלק. דליפה כזו של המכלית אקסון ואלדז גרמה לנזק סביבתי רב בחופי אלסקה.

נהוג לסווג את המכליות לפי כושר הנשיאה שלהן:
* VLCC - Very Large Crude Carrier, מעל 200,000 טון.
* SUEZMAX - אוניות שיכולות לעבור דרך תעלת סואץ, 125,000 - 200,000 טון.
* AFRAMAX - Am. Freight Rate Assoc - אוניות אמריקאיות היכולות לשאת בין 80,000 - 125,000 טון.
* פנמקס - אוניות שיכולות לעבור דרך תעלת פנמה, 50,000 - 79,000 טון.
* MR - Medium Range (גודל בינוני), 38,000 - 50,000 טון.
* GP - General Purpose (לשימוש כללי), מתחת ל-38,000 טון.

==ראו גם==
*התבקעות מכליות נפט
* [http://cgate.co.il/hovala/tafrit.htm מכלית] , באתר "שער לים - הובלה ימית".
==קישורים חיצוניים==

* 
* 

*
קטגוריה:נפט
סאסי מעתוק הכהן יהונתן

הרב סאסי מעתוק הכהן יהונתן (1832–1905) רב ממשפחת כהן יהונתן, כונה בשם המהרס"ך.

== ביוגרפיה ==
נולד בשנת 1832, ולמד אצל מספר רבנים, מהם הרב יצחק צדיקא והרב מנחם מאזוז עד שהוסמך לרבנות. התגורר בג'רבה שבתוניסיה. כשגדל, הוא התמנה לדיין, ולעיתים קרובות הוא התווכח עם עמיתיו הדיינים בשאלות מרובות, שלהם לפעמים הדיינים האחרים לא מצאו תשובות. הוא היה אחד משלושת הדיינים המפורסמים ביותר בג'רבה, וכפי שהיה נהוג, הוא מינה בעת זקנתו דיין מקרוביו שהיה אמור לרשת אותו. הרב סאסי מעתוק מינה את בן אחיו, הרב ציון כהן יהונתן (מחבר "שערי ציון") לדיין במקומו. הרב סאסי מעתוק נפטר ביום שישי, ב-3 בנובמבר 1905. על מצבתו של רב סאסי מעתוק מופיע הספד בסגנון של קינה, שנכתב על ידי הרב משה כלפון כהן, אשר דאג להוציא לאור בדפוס חלק מכתבי-היד שלו.

== תלמידיו ==

* רבי משה זקן מאזוז

== חיבוריו ==
*ברכת ה - ספר העוסק בתלמוד, על מסכת ברכות, מסכת ביצה, מסכת סוכה ומסכת שבת.
*זכות יצחק - ספר נוסף העוסק בתלמוד, על מסכת גיטין ומסכת נדרים.
*שו"ת זרע דוד

==קישורים חיצוניים==
*
* 

קטגוריה:רבנים תוניסאים
קטגוריה:רבנים ג'רבאים
קטגוריה:יהודים הקבורים בתוניסיה
קטגוריה:מחברי ספרי שו"ת
קטגוריה:מחברי ספרי חידושים על התורה
קטגוריה:ילידי 1831
קטגוריה:נפטרים ב-1905
סוציולוג

[[מקס ובר, ממייסדי הסוציולוגיה המודרנית]]
סוֹצְיוֹלוֹג הוא מדען העוסק בענף הסוציולוגיה, קרי מדען החוקר את ההתנהגות האנושית כחלק ממכלול החברה בה היא מצויה, ודרך ההקשר התרבותי שלה.

הכשרת סוציולוגים נעשית במסגרת החוג לסוציולוגיה במוסדות ההשכלה הגבוהה.

==התפתחות מקצוע הסוציולוג==
הוגי דעות והיסטוריונים תיעדו ועסקו בתיאור עמים שונים, מוסדות הדת שלהן ומבנה המשפחה, וההבדלים השונים ביניהם והסיבות לכך כבר מימי קדם. אולם מושג הסוציולוג המודרני, בתור אדם שחוקר את הנושאים האלה בצורה מדעית, ומנתח אירועים ותהליכים חברתיים באמצעות שיטות מדעיות ונתונים כמותיים, החל להתפתח רק במאה ה-17.

שגשוגו של מחקר מדעי הטבע, בזכות התבססותו על ניסויים כמותיים והשערות המבוססות על תצפית מדעית, הובילה חוקרים כגון ג'ון גרנט האנגלי, ג'אמבטיסטה ויקו ושרל מונטסקיה לתאר תופעות חברתיות באמצעות שיטות ששימשו עד כה להסברת מדעי הטבע.

במהלך המאה ה-18 והמאה ה-19 קמו חוקרים כגון אדם פרגסון, ואלכסיס דה טוקוויל שהסבירו תופעות חברתיות באמצעות כלים שכיום נחשבים לכלים סוציולוגיים, אולם הם לא התייחסו לעצמם בתור סוציולוגים אלא כפסיכולוגים חברתיים.

הראשון שכינה את עצמו סוציולוג, ולמעשה טבע את המונח סוציולוגיה היה אוגוסט קונט ב-1837, כינוי שמעתה והלאה שימש קבוצות ויחידים שונים לתיאור תפקידם. הכינוי רווח בייחוד בצרפת, וחוקרים כגון פייר לה פלי ורנה וורמאס כינו את עצמם סוציולוגים.

בסוף המאה ה-19 הפך הסוציולוג להיות מקצוע מדעי נפרד שנלמד באוניברסיטאות, בארצות הברית, גרמניה, וצרפת. בעוד בארצות הברית הסוציולוג קיבל גם השכלה רחבה, באירופה התמקדו מוסדות הלימוד בהכשרה מקצועית בלבד.

חלק גדול ביצירת אופי תפקידו של הסוציולוג כמדען וחוקר נעשה על ידי מקס ובר, שקבע שהסוציולוג צריך לראות את הערכים האנושים כנתונים, ושתפקידו הוא לחקור את תנאי היווצרותם של ערכים אלה. לפי ובר הסוציולוג צריך להיות אובייקטיבי לחלוטין לנושא אותו הוא חוקר. כיום דרישה זו של ובר נראית כתביעה שרוב החוקרים אינם יכולים לעמוד בה.

==סוגי סוציולוגים==
ניתן להבחין בין סוציולוג ישומי, שהוא סוציולוג המיישם את המחקר החברתי לצרכים שונים, לבין סוציולוג תאורטי, העוסק במחקר לשם מחקר, בדרך כלל באקדמיה.

החלוקה בין הסוציולוגים התאורטיים זהה למעשה לחלוקה בין התחומים השונים בסוציולוגיה. האגודה הסוציולוגית הישראלית מבחינה בין מספר סוגים של סוציולוגים יישומיים:
* סוציולוג של ארגונים ועבודה - העוסק בחקר ארגונים למטרת ייעוץ ארגוני.
* סוציולוג של קהילה, עיר, אזור וסביבה - העוסק בייעוץ למתכננים ולרשויות מקומיות, באופן הדומה במידת מה לעבודת הגאוגרף אך עם דגש מיוחד על התחום החברתי.
* סוציולוג של חינוך ונוער
* סוציולוג של תרבות תקשורת ודעת קהל
* סוציולוגיה של הגירה וקליטה
* סוציולוגיה של בריאות ורווחה
* סוציולוגיה של המקצועות (sociology of professions)

==סוציולוגים בישראל==
[[ארתור רופין]]
הסוציולוג הארץ-ישראלי הראשון היה ארתור רופין שחקר את הסוציולוגיה של חברות יהודיות ברחבי העולם. יחד עם עמיתו מרטין בובר הניח את היסודות לענף הסוציולוגיה בארץ, ושניהם לימדו לראשונה את הסוציולוגיה באוניברסיטה העברית. כיום קיימות מחלקות להכשרת סוציולוגים באוניברסיטה העברית, באוניברסיטת תל אביב, באוניברסיטת בר-אילן, באוניברסיטת חיפה, באוניברסיטת אריאל בשומרון, באוניברסיטת בן-גוריון בנגב ובמכללות אחדות.

==ראו גם==
* מונחים בסוציולוגיה
* :קטגוריה:סוציולוגים

==לקריאה נוספת==
* ג'ון משוניס, סוציולוגיה. הוצאת האוניברסיטה הפתוחה, 1999, עמ' 27–56, 2-16.

==קישורים חיצוניים==

* 

*
*
קטגוריה:מקצועות המדע והטכנולוגיה
ציון כהן יהונתן

הרב ציון כהן יהונתן (ה'תרל"ב, 1872 – כ"ו באב ה'תרצ"א, 9 באוגוסט 1931) היה ראב"ד האי ג'רבה שבתוניסיה.

== ביוגרפיה ==
הרב ציון, בנו של שושן כהן יהונתן ובן אחיו של הרב סאסי מעתוק הכהן יהונתן ממשפחת כהן יהונתן, נולד והתגורר בג'רבה שבתוניסיה. אביו כלכל אותו כדי שיוכל לפנות את זמנו ללימוד והתעלות בתורה.

למד שחיטה מהרב בנימין חדאד (השוחט של הרובע הגדול - "חארה צגירה"). בגיל 25 נתמנה הרב ציון לדיין בג'רבה על ידי דודו הרב סאסי מעתוק, ובגיל 40 הוא נתמנה לראב"ד בג'רבה, והיה בתפקיד זה עד מותו בחוליו ב-1931. חיבר את הספרים "שערי ציון" ו"ציון במשפט תפדה", שעל שמם נקרא לפעמים. היה חותם בשם צ"ב ש"ך (ציון בן שושן כהן).

הרב ציון תואר כרב גאון שמעלותיו עיון ישר, סברה ישרה, פיקחות וענווה. הרב חיים חורי העיד עליו: "רב מובהק ומופלא בעיונו ובענוונותו הוא מורנו הרב". סופר עליו שהיה מתמיד גדול ושלמד את כל התלמוד שלוש פעמים בעיון.

קבע שיעורי תורה (שמם המפורסם היה "ארבע אמות הלכה") רבים, שמקומם היה בביתו של הרב או בישיבת דודו הרב סאסי מעתוק.

לרב ציון הייתה משפחה מרובת ילדים (שבעה בנים ושתי בנות), וכל בניו היו תלמידי חכמים. גדול האחים הוא הרב דוד הכהן יהונתן, וצעיר האחים הוא הרב יוסף הכהן יהונתן.

הרב ציון כהן יהונתן נפטר ממחלתו ב-1931 ונקבר בג'רבא. בשנת 2010 הועלו עצמותיו ארצה על ידי צאצאיו, והובאו לקבורה במושב ברכיה.

==ספריו==
ספריו יצאו לאור רק לאחר מותו.
* "ציון במשפט תפדה" - ספר חידושים על פרשת השבוע ועל פרקי אבות בשלושה חלקים.
* "שערי ציון" - חידושי המחבר על הש"ס.
* "שו"ת שיבת ציון" – שו"ת על ארבעה חלקי שולחן ערוך
חלק א' של הספר "ציון במשפט תפדה" יצא לאור בארץ בהדפסה מחודשת בשנת 1995. שני חלקיו הנוספים של הספר עתידים להיות מודפסים. הספר "שערי ציון" יצא לאור בארץ בהדפסה מחודשת בשנת 2000.

==קישורים חיצוניים==
* [http://hyomi.org.il/page.asp?id=52 חכם ציון כהן יונתן], באתר החכם היומי
* 
* 

==הערות שוליים==

קטגוריה:אישים שהועלו לקבורה בשנית בארץ ישראל
קטגוריה:רבנים אורתודוקסים
קטגוריה:רבנים ג'רבאים
קטגוריה:תוניסאים שנולדו ב-1872
קטגוריה:נפטרים ב-1931
טסאם

טְסָאם הוא ריקוד מסכות מונגולי מסורתי שמטרתו לגרש רוחות. זהו ריקוד תיאטרלי, בו מגלמים הרקדנים דמויות של גיבורים, שדים וחיות. אפיון הדמויות מתבטא באמצעות צורת הריקוד, המוזיקה המתלווה אליו, ובאמצעות עיצוב התלבושת וצבעיהן.

הטסאם הוא מרכיב באמנות הנקראת "דויגָאר", אחת מעשר החוכמות בפילוסופיה ההודית. הריקוד הובא למונגוליה במאה ה-8 על ידי הקדוש ההודי לובון באדאמונג'אי, שהוזמן לקדש את המקדש הבודהיסטי הראשון במדינה, סאיאם. מאותה תקופה הטסאם היה חלק מהטקסים המונגוליים המסורתיים, ונעשה פופולרי ביותר במאה ה-16. עד סוף, קיימו 500 מתוך 700 המנזרים הבודהיסטיים במונגוליה את הטקס, כל אחד בגרסה משלו.

בעבר היו קיימים שני סוגי טסאם: הטסאם המדבר, "מִיל בּוגדו", שכבר חלף מן העולם, וה"גסר טסאם". אחד מריקודי הגסר טסאם הפופולריים ביותר הוא ה"ארלג נומון חאן טסאם" הנקרא גם "חורי טסאם". ריקוד זה, שבוצע לראשונה ב-1811, כלל למעלה מ-20 רקדנים וכ-108 תלבושות שונות, ובוצע ביום השמיני של החודש הראשון של הקיץ.

הטסאם היה נפוץ בעבר גם בהודו, נפאל, סין ובהוטן, אך כמעט ונעלם בעקבות השפעות מערביות מהפכת התרבות בסין ורדיפות הנזירים תחת שלטונו של צ'ויבלסאן במונגוליה. כיום מנסה ממשלת מונגוליה לחדש את המסורת בעזרת נזירים ששרדו את הרדיפות.

==ראו גם==
* תרבות מונגולית

==קישורים חיצוניים==
* [https://web.archive.org/web/20050213133021/http://www.mongolart.mn/tsam_dance.html ריקוד הטסאם באתר הרשמי של לשכת התיירות המונגולית]
* [https://web.archive.org/web/20071115211914/http://www.panoramicjourneys.com/tsam_dance/index.htm תמונות]

קטגוריה:מונגוליה: תרבות
קטגוריה:מונגוליה: היסטוריה
קטגוריה:שדים
יוסף הכהן יהונתן

הרב יוסף (ואזיפה) הכהן יהונתן (1907 - י"ד בסיוון ה'תשט"ז, 24 במאי 1956) הוא רב ממשפחת כהן יהונתן, בן זקונים לרב ציון כהן יהונתן, באי ג'רבה בתוניסיה.

הרב יוסף היה אמיד בנכסים, ועבודתו הייתה צורפות של תכשיטים. הוא החזיק בעזרת כספו ישיבות ותלמידי חכמים רבים, והכין שיעורי תורה רבים לציבור הרחב. בזמן גזירת הזהב של הגרמנים, הביא 15 קילוגרמים של זהב מתוך ה50 שהגרמנים ביקשו, כדי להציל את הקהילה מהצרה. רצו למנות את רבי יוסף במקום אביו כדיין, אך בגלל ענוותנותו, סירב. 

הרב יוסף הכהן יהונתן כתב הגהות לספר "שערי ציון" של אביו, והוא חתם על זה בחתימה: וכ"ה ס"ט, שפירושה - וזיפה כהן סיפי טב. כתב עוד ספרים רבים, אך רובם נשרפו בשריפה.

חיבוריו שנותרו:
* שו"ת שנדפס בסוף הספר - יד דוד (שנכתב על ידי אחיו - הרב דוד הכהן יהונתן)
* "לספר בציון" - דרושים ונאומים

קטגוריה:רבנים אורתודוקסים
קטגוריה:רבנים תוניסאים
קטגוריה:רבנים ג'רבאים
קטגוריה:ילידי 1907
קטגוריה:נפטרים ב-1956
כידון

כידון הטלה רומי
כידון הוא שם של קבוצה רחבה של נשקי מוט. כידונים הם מוטות באורכים שונים, לרוב מעץ, שבקצה שלהם נמצא חוד. אין קו הפרדה ברור בין חנית שמשמשת לרוב נשק לקרב-פנים-אל-פנים לכידון שנועד בדרך כלל להטלה, אולם רוב הכידונים קצרים וקלים מהחנית.

הכידונים הראשונים היו בשימוש על ידי האדם הקדמון ובדרך כלל היו מקלות עץ שחודם חוזק במדורה. הכידון שוכלל בתקופת האבן המאוחרת, כשהתחילו להוסיף חוד מעצמות, צור ואבנים אחרות למקל עץ. 

באירופה הכידונים הגיעו לשיאם בעת העתיקה, אך עם הזמן פחת השימוש בהם לטובת קשתות שונות וחניתות. הכידונים היו מקובלים באמריקה, אפריקה, אוסטרליה ומקומות אחרים עד העת החדשה.

הכידון מופיע גם בתנ"ך בשמואל א כאשר מתוארת יציאתם למלחמה של עם ישראל בפלשתים. שריונו של גוליית כלל גם כידון נחושת שהונח בין כתפיו.

==כידונים פרה היסטוריים==
אחת מטכניקות ייצור הכידונים בתקופה זו הייתה לחבר את החוד בצורה רופפת, כך שהתנתק ונשבר בתוך בשרו של המותקף וגרם לנזק וכאב נוספים. 

==ראו גם==
*פילום - כידון רומאי
*כידון רובה
*חנית
*רומח
*הטלת כידון

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נשקי מוט
קטגוריה:נשק הטלה
מאט רידלי

מאט רידלי (באנגלית: Matt Ridley; נולד ב-7 בפברואר 1958) הוא, זואולוג וסופר בריטי. חבר בית הלורדים בבריטניה. 

נולד למשפחת אצולה, אביו היה ויקונט ודודו חבר פרלמנט מהמפלגה השמרנית. הוא למד בבית הספר הפרטי איטון ולאחר מכן למד זואולוגיה במגדלן קולג' באוניברסיטת אוקספורד וסיים בהצטיינות (first class honours). באוניברסיטה זו השלים את הדוקטורט שלו בזואולוגיה אודות הזדווגות הפסיונים. 

לאחר לימודיו פתח בקריירה בעיתונאות מדעית. הוא הועסק ככתב מדעי בכמה עיתונים חשובים, בהם והאקונומיסט והדיילי טלגרף.

נכון לינואר 2007 מכהן רידלי כיו"ר המרכז הבינלאומי לחיים, פארק מדע, הנמצא בעיר הבריטי ניוקאסל. הוא מתגורר באנגליה יחד עם אשתו, המדענית הניה הרלברט.

==עמדותיו==
בספריו מסביר רידלי את הרעיונות שצמחו מהגנים וממהפכת הביולוגיה.

==ספריו==
רידלי כתב חמישה ספרים חשובים ומאוד פופולריים:
* המלכה האדומה (The Red Queen) – מין ואבולוציה של הטבע האנושי
* מוצא המידות הטובות (The Origins Of Virtue) (תורגם לעברית על ידי עמוס כרמל, כנרת זמורה-ביתן דביר)
* הגנום (Genome) – אוטוביוגרפיה של המין האנושי ב-23 פרקים (תורגם לעברית על ידי עמנואל לוטם, כנרת זמורה-ביתן דביר)
* האב, הבן והגן (Nature Via Nurture) (תורגם לעברית על ידי אוריאל גבעון, כנרת זמורה-ביתן דביר)
* האופטימיסט הרציונלי – למה המאה ה-21 תהיה טובה יותר? (תורגם לעברית על ידי עדי מרקוזה-הס, כנרת זמורה-ביתן דביר)

==קישורים חיצוניים==

* 

* 
* 

קטגוריה:סופרים בריטים
קטגוריה:מדענים בריטים
קטגוריה:חברי האגודה המלכותית לספרות
קטגוריה:בוגרי איטון קולג'
קטגוריה:בריטים שנולדו ב-1958
אולם המוזיקה רדיו סיטי

אולם המוזיקה של רדיו סיטי - מבט מבחוץ
אולם המוזיקה רדיו סיטי (באנגלית: Radio City Music Hall; הממוקם במרכז רוקפלר בניו יורק, הוא אחד מאולמות המופעים הידועים ביותר בארצות הברית. האולם נפתח להופעות ב-27 בדצמבר 1932, ובו מוצג, החל משנת 1933, מופע חג המולד המסורתי בהשתתפות להקת רקדניות המכונות ה"רוקטס".

האולם תוכנן על ידי דונלד דסקי בסגנון אר דקו. באולם 5,933 מושבים, ובעת פתיחתו היה אולם המופעים המקורה הגדול בעולם.
באולם נמצא אולם הקולנוע הגדול בעולם.

הבמה הגדולה של האולם, שעומקה 20 מטרים ורוחבה 44 מטרים, נבנתה תוך שימוש במיטב הטכנולוגיה של התקופה. מעליות הבמה היו כה מתוחכמות, שלאחר שנבנתה הבמה השתמשו בתוכניות הבמה על מנת לבנות את המעליות של נושאות המטוסים של ארצות הברית במלחמת העולם השנייה. יש אומרים שמשך כל המלחמה שמרו על הבמה חיילי חיל הים על מנת לוודא שלא יתגלו מפרטי התכנון של הבמה. האולם אירח גם טקסים טלוויזיוניים, ביניהם ניתן למנות את פרסי הווידאו קליפים של MTV, פרסי הגראמי, טקס פרסי אמי לבידור בשעות היום, ופרס טוני.

מקור שם האולם הוא שמו של אחד השוכרים הראשונים של בניין זה במרכז רוקפלר - איגוד הרדיו של ארצות הברית.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אולמות קונצרטים
קטגוריה:ניו יורק: מבנים בסגנון האר דקו
קטגוריה:מנהטן: מבנים
קטגוריה:השדרה החמישית
קטגוריה:זוכי פרס טוני לשם כבוד
קטגוריה:מרכז רוקפלר
קלוד כהן-טנוג'י

קלוד כהן־טנוג'י (בצרפתית: Claude Cohen-Tannoudji; נולד ב-1 באפריל 1933) הוא פיזיקאי יהודי-צרפתי, זוכה פרס נובל לפיזיקה, לשנת 1997. אחד החוקרים הבולטים בתחום האופטיקה הקוונטית.

==קורות חיים==
כהן־טנוג'י נולד לאברהם כהן־טנוג'י ושרה לבית סבאח בקונסטנטין באלג'יריה הצרפתית. מוצאה של משפחתו הוא מטנג'יר שבמרוקו הספרדית (וזה מקור "טנוג'י" שבשם משפחתו), והיא הגיעה לאלג'יריה דרך תוניסיה. כהן־טנוג'י מעיד כי למד מאביו את מה שהוא רואה כמאפייני היסוד של המסורת היהודית: חקר, לימוד ושיתוף הידע. הוא למד בבית ספר יסודי ותיכון באלג'יריה, ובשנת 1953 עבר לפריז כדי ללמוד ב"אקול נורמל סופרייר", ושם למד עד 1957. בתחילת לימודיו נמשך למתמטיקה, אך אישיותו הכובשת של מורהו לפיזיקה, אלפרד קסטלר (חתן פרס נובל לפיזיקה לשנת 1966), גרמה לו לבחור בפיזיקה.

בשנת 1958 נישא לז'קלין לבית ואיירט (Veyrat), מורה לפיזיקה ולכימיה בבית ספר תיכון, ונולדו להם שלושה ילדים. בנם הבכור, אלן, נפטר ממחלה בשנת 1993.
לקלוד אח בשם ז'יל, פיזיקאי אף הוא. בנו של ז'יל, דניז, הוא היסטוריון, אשר כתב, בין היתר, חיבור היסטורי מקיף, המתעד את תולדות משפחת כהן-טנוג'י מאז רב ישמעאל כהן טנוג'י, לפני כ-400 שנה.

כהן־טנוג'י התגייס לצבא צרפת, ושירת בו במשך 28 חודשים. חלק משירותו עשה ביחידה מדעית. בשנת 1960 חזר להשלמת לימודי המחקר שלו, ובשנת 1962 הגיש את הדוקטורט שלו בפיזיקה בהדרכת אלפרד קסטלר וז'אן בוסל. עם תום לימודיו, קיבל משרת הוראה באוניברסיטת פריז. כתוצאה מפעילות הוראה זו כתב את הספר "מכניקת הקוונטים" (יחד עם שני עמיתים), הנחשב לספר לימוד מרכזי בתחום זה.

בשנת 1973 התמנה לפרופסור ב-קולז' דה פראנס, שהוא מוסד לימודים שהכניסה אליו פתוחה לכל, והפרופסורים בוחרים נושאי לימוד כראות עיניהם. בעקבות פעילות זו חיבר (עם עמיתים) ספרים העוסקים באלקטרודינמיקה קוונטית ובאופטיקה קוונטית. 

החלק הידוע יותר בעבודתו הוא פיתוח טכניקה לקירור ולכידה של אטומים באמצעות לייזר. על עבודתו זו זכה בפרס נובל לפיזיקה בשנת 1997 יחד עם סטיבן צ'וּ וויליאם פיליפס.

==קישורים חיצוניים==

* [http://www.lkb.ens.fr/~cct/ Claude Cohen-Tannoudji], דף הבית
* 

קטגוריה:פיזיקאים יהודים צרפתים
קטגוריה:זוכי פרס נובל לפיזיקה
קטגוריה:זוכי פרס נובל יהודים צרפתים
קטגוריה:יהודים אלג'יראים
קטגוריה:ניצולי השואה: אלג'יריה
קטגוריה:סגל קולז' דה פראנס
קטגוריה:צרפתים חברי האקדמיה הלאומית למדעים של ארצות הברית
קטגוריה:יהודים חברי האקדמיה הלאומית למדעים של ארצות הברית
קטגוריה:יהודים חברי האקדמיה הצרפתית למדעים
קטגוריה:יהודים חברי האקדמיה הרוסית למדעים
קטגוריה:בוגרי אקול נורמל סופרייר
קטגוריה:מקבלי תואר דוקטור לשם כבוד מהאוניברסיטה העברית בירושלים
קטגוריה:זוכי פרס הארווי
קטגוריה:יהודים זוכי מדליית הזהב של CNRS
קטגוריה:צרפתים שנולדו ב-1933
קטגוריה:חברי האקדמיה אירופיאה
מרכז רוקפלר

פרומתאוס במרכז רוקפלר]]
הכיכר הראשית של מרכז רוקפלר בחורף שמשמשת כאתר [[החלקה על הקרח, ומעליה עץ חג המולד ופסל פרומתאוס]]
גינות על גג מרכז רוקפלר
מרכז רוקפלר (באנגלית: Rockefeller Center) הוא מרכז עסקים בעיר ניו יורק, הכולל 19 מבני מסחר. המרכז ממוקם בין רחוב 48 לרחוב 51, בין השדרה החמישית לשדרת האמריקות במרכז מנהטן, ניו יורק. כיום, כולל המרכז שני קומפלקסים – האחד נבנה בסגנון אר דקו בשנות ה-20, והשני כולל ארבעה מבנים מודרניים שנבנו בשנות ה-60 וה-70.

המרכז נקרא על שם ג'ון ד. רוקפלר הבן אשר חכר את השטח מאוניברסיטת קולומביה ב-1928, והחל לבנות בו ולפתח אותו בין השנים 1929–1940.

אחד מדייריו הראשונים של המרכז היה איגוד הרדיו של אמריקה, ולכן נקרא המרכז בראשית דרכו "Radio City" – "עיר הרדיו". במרכז נמצא אולם המוזיקה רדיו סיטי.

מרכז רוקפלר נרכש על ידי מיצובישי בשנות ה-80 של המאה ה-20.

==אתרים==
*פסלו המוזהב של פול מנשיפ – פרומתאוס מביא האש לאנושות – צופה על הכיכר המרכזית של מרכז רוקפלר, הנמוכה מפני הרחוב. הכיכר משמשת בחורף כאתר החלקה על הקרח, ובה נמצא עץ חג המולד המרכזי של העיר ניו יורק.
* פסל אטלס הנושא על גבו את כדור הארץ ופונה לכיוון השדרה החמישית.
*ליד מרכז רוקפלר נמצאת קתדרלת פטריק הקדוש.
*בניין GE
*אולם המוזיקה רדיו סיטי
*בנין אקסון
* Top of the Rock, אתר תצפית תיירותי מהבניין המרכזי ממנו ניתן להשקיף על כל מנהטן.

==קישורים חיצוניים==

* 

* [https://www.osimhistoria.com/osim-minhar/ep03-rock30 "ארוחה בשחקים"] – פרק על בניית המרכז והצילום המפורסם שנערך בבנייתו בהסכת "עושים מינהר"

קטגוריה:מנהטן: מבנים
קטגוריה:ניו יורק: תרבות
קטגוריה:ניו יורק: מבנים בסגנון האר דקו
קטגוריה:משפחת רוקפלר
קטגוריה:השדרה החמישית
*
מוזיאון העיר ניו יורק

מוזיאון העיר ניו יורק (באנגלית: Museum of the City of New York) מציג את ההיסטוריה של העיר ניו יורק מאז היווסדה. המוזיאון נוסד בשנת 1923, וממוקם באזור המוזיאונים של העיר ניו יורק בשדרה החמישית של מנהטן, בין הרחובות 103 ו-104. המוזאון צופה על סנטרל פארק.

המוזיאון מציג ציורים, הדפסים ותמונות המתארים את התפתחות העיר ניו יורק, וכן מוצגים המתארים את חיי התושבים בה: רהיטים, צעצועים, ספרים וכתבי עת. במוזיאון מוצגים פריטים היסטוריים אודות התפתחות המשטרה וכוחות כיבוי האש של ניו יורק וכן של התיאטרון בניו יורק.

==קישורים חיצוניים==

* 

קטגוריה:מנהטן: מבנים
העיר ניו יורק
העיר ניו יורק
קטגוריה:השדרה החמישית
מוזיאון ויטני לאמנות אמריקאית

משכן המוזיאון עד 2015

מוזיאון ויטני לאמנות אמריקאית (באנגלית: Whitney Museum of American Art) או בקיצור "הוויטני" (the Whitney) הוא מוזיאון אמריקאי לאמנות מודרנית ואמנות עכשווית הממוקם בעיר ניו יורק במדינת ניו יורק שבארצות הברית.

האוסף הקבוע של המוזיאון מכיל למעלה מ-12,000 יצירות אמנות מודרנית במדיות שונות. מדי שנתיים נערכת במוזיאון ביאנלה המציגה אמנות מודרנית של אמנים אמריקאים.

==היסטוריה==
מוזיאון ויטני נוסד בשנת 1931 על ידי גרטרוד ואנדרבילט ויטני, פסלת ואספנית אמנות בהתבסס על אוספים של אמנים אמריקאים שהציגה החל משנת 1918. בשנת 1929 כלל האוסף 700 יצירות אמנות מודרנית. ויטני הציעה את האוסף למוזיאון המטרופוליטן לאמנות אולם המטרופוליטן סירב להצעה. בעקבות הסירוב החליטה ויטני לייסד מוזיאון בעצמה על מנת להציג את האוסף.

בתה של ויטני, פלורה פיין ויטני, שימשה אוצרת המוזיאון בעת הקמתו, סגנית נשיאת המוזיאון, ובין השנים 1942–1974 שימשה כנשיאת המוזיאון ויו"ר הנהלת המוזיאון. בין 1974 ועד מותה של פלורה פיין ויטני בשנת 1986 שימשה כיושבת ראש של כבוד של המוזיאון. בתה של פלורה פיין ויטני (ונכדתה של גרטרוד ואנדרבילט ויטני), פלורה מילר בידל, שימשה כנשיאת המוזיאון בין 1974 ועד 1985.

בשנת 1966 עבר המוזיאון לשדרת מדיסון באזור האיסט סייד העליון של האי מנהטן. המבנה תוכנן על ידי האדריכלים מרסל ברור והמילטון פ. סמית' ונבנה בין השנים 1963–1966. המבנה בנוי בסגנון ברוטליסטי מודרני, השונה ממבני האזור. בשנת 2015 עבר המוזיאון למשכן חדש, בתכנון רנצו פיאנו, בהיי ליין.

==אוספי המוזיאון==
המוזיאון בלילה.
המוזיאון מציג ציורים, איורים, הדפסים, פסלים, יצירות וידאו וצילום.
אוסף המוזיאון מכיל למעלה מ-12,000 יצירות של אמנם אמריקאים רבים ובהם אלכסנדר קלדר, אנדי וורהול, ג'ספר ג'ונס, נוקס מרטין, קית' הארינג, ג'קסון פולוק, וילם דה קונינג, רות אסאווה, אלסי דריגס, ברנרד רדר, ואליד בשטי ואדוארד הופר.

==ראו גם==
*הביאנלה של ויטני

==קישורים חיצוניים==

* 

* 
* [http://www.whitney.org/artport/ פורטל ויטני לאמנות ברשת]

==הערות שוליים==

ויטני
קטגוריה:מנהטן: מבנים
קטגוריה:ברוטליזם
קטגוריה:מבנים שתכנן רנצו פיאנו
צ'ארלס בבג'

צ'ארלס בַּ֫בֶּג (באנגלית: Charles Babbage; 26 בדצמבר 1791 – 18 באוקטובר 1871) היה מתמטיקאי וממציא בריטי. עבודתו החשובה ביותר הייתה בבניית מכונות חישוב שעקרונותיהן השפיעו עמוקות על המחשב המודרני.

בבג' נולד בדבונשייר, וחונך באוניברסיטת קיימברידג'. נעשה חבר בחברה המלכותית ב-1816 ועזר בהקמת החברה המלכותית לאסטרונומיה , החברה האנליטית והחברה המלכותית לסטטיסטיקה .

ב 1822 החל מפתח מנוע הֶפְרֵשים, מכונת חישוב שיכולה לבצע פעולות מתמטיות פשוטות. הוא החל בבניית המנוע אך הפסיק בגלל מחסור בתמיכה כספית. ב-1991 בנה מדען בריטי, על פי תרשימיו של בבג', את מנוע ההפרשים. המנוע עבד וחישב בדיוק של 31 ספרות אחרי הנקודה העשרונית.

ב-1837 הוא כבר עבד על מנוע חדש, המנוע האנליטי, שהיה אמור לבצע חישובים מסובכים אף יותר, אך גם את בנייתו לא השלים. ספרו של בבג' "הכלכלה של הייצור ושל המכונות" ביסס את המדע הידוע כיום כחקר ביצועים.

==ביוגרפיה==
===לידה===
מקום הולדתו של צ'ארלס בבג' נותר שנוי במחלוקת. הסברה הרווחת ביותר היא שהמקום הוא ולוורת' רוד, לונדון, אנגליה. בטיימס הופיע תאריך הלידה כ-26 בדצמבר 1792. ברם, לאחר אותו פרסום טען קרוב משפחה של בבג' שהוא נולד ב-1791.

===חינוך===
בבג' חונך במספר בתי ספר ועל ידי מורים פרטיים במהלך ילדותו. בגיל שמונה לערך הוא נשלח לבית ספר באלפינגטון שליד אקסטר כדי שיחלים משפעת שאיימה על חייו. כדי לסייע להחלמתו הורו הוריו לבית הספר שלא יקשה על מוחו יותר מדי. הוא למד לתקופה קצרה בבית הספר לדקדוק קינג אדוורד בטוטנס, אך בריאותו הרופסת אילצה אותו לשוב לחיקם של מורים פרטיים.
בזכות מורה פרטי מאוקספורד למד בבג' מספיק מהיצירות הקלאסיות כדי להתקבל לאוניברסיטת קיימברידג' בשנת 1810. בקיאותו הרבה בכתביהם של המתמטיקאים לייבניץ, ז'וזף לואי לגראנז', טומאס סימפסון ולאקרוניקס הובילה לאכזבתו התהומית מהחינוך המתמטי בקיימברידג'. כתגובה, בשנת 1819 הקימו הוא, ג'ון הרשל, ג'ורג' פיקוק וחברים נוספים את החברה האנליטית .
בבג' היה מטובי המתמטיקאים בקיימברידג' אך הוא לא סיים בהצטיינות. למרות זאת, הוא קיבל תואר כבוד ללא בחינות בשנת 1814.

===תכנון המחשב===
מוזיאון המדע של לונדון.]]

המכונות של בבג' היו בין המחשבים המכניים הראשונים, על אף שהם לא הושלמו בפועל בעיקר בשל בעיות מימון ובעיות אישיות. הוא ניהל בנייה של כמה מכונות קיטור, אשר זכו להצלחה מסוימת, וחשב כי החישובים יכולים להיות ממוכנים. למרות שהמכונות של בבג' היו מכניות ומסורבלות, הארכיטקטורה הבסיסית שלהן הייתה מאוד דומה למחשב המודרני. הנתונים וזיכרון התוכנית היו נפרדים, כל פעולה הייתה מבוססת הוראה, יחידת הבקרה יכלה לבצע קפיצות מותנות ולמכונה הייתה יחידת קלט פלט נפרדת. במשך יותר מעשר שנים הוא קיבל מימון ממשלתי לפרויקט שלו, שהסתכם ב-17,470 ליש"ט, אך בסופו של דבר משרד האוצר איבד את האמון בבבג'.

==קישורים חיצוניים==

* 
* 
* 
* 

== הערות שוליים==

קטגוריה:מתמטיקאים בריטים
קטגוריה:ממציאים בריטים
קטגוריה:סגל אוניברסיטת קיימברידג'
קטגוריה:חלוצי המחשוב
קטגוריה:זוכי מדליית זהב של החברה המלכותית לאסטרונומיה
קטגוריה:עמיתי החברה המלכותית
קטגוריה:בריטים חברי האקדמיה האמריקאית לאמנויות ולמדעים
קטגוריה:עמיתי החברה המלכותית לאסטרונומיה
קטגוריה:בריטים שנולדו ב-1791
קטגוריה:בריטים שנפטרו ב-1871
הקלויסטרס

גן מוזיאון הקלויסטרס
הקלויסטרס - נוף של מנזר מ[[ימי הביניים באמצע ניו יורק - מבט מכיוון ההדסון על המוזיאון.]]
הקלויסטרס (על שם הקלויסטר, אלמנט אדריכלי המצוי במנזרים) הוא אחד מאגפי מוזיאון המטרופוליטן לאמנות. הקלויסטרס שוכן בפארק פורט טריון בקצהו הצפוני של מנהטן, על גדת הנהר הדסון בניו יורק.

ג'יימס רורימר שהיה אחד מאנשי המוניומנטים היה אחד ממקימי ויוזמי הקמתו.<ref name="JJRObit1966"></ref>

המוזיאון מציג אוסף של אמנות ימי הביניים, אולם מרכיב חשוב בתצוגה הוא מבנה המוזיאון עצמו אשר מורכב מכנסייה קטנה ומחמישה מנזרים צרפתיים שהובאו מצרפת לארצות הברית.

המנזרים הם: סנט מישל דל קוקסה, סנט גילם לה דסר, בונפונט אן קומין, טרי אן ביגור ופרויל.

בין המוצגים המפורסמים של המוזיאון הם שבעה שטיחי קיר הולנדיים המציגים את "ציד החד-קרן". כמו כן מציג המוזיאון את "ספר השעות היפות", ספר שעות מן המאה ה-15.

המוזיאון והפארק סביבו הם תרומה של ג'ון ד. רוקפלר הבן, אשר רכש את הפארק סביב המוזיאון וכן את הגדה השנייה של הנהר הדסון (אזור הפליסיידס שבניו ג'רזי) על מנת להבטיח שהנוף מהמוזיאון ייראה תמיד נוף של יער בניימי.

== קישורים חיצוניים ==
 
* 
* [http://www.metmuseum.org/toah/works-of-art/54.1.2 ספר השעות של ז'אן דברו]
* 
==הערות שוליים==

קלויסטרס
קלויסטרס
מספר מדומה

מספר מדומה (לעיתים מכונה בטעות "מספר דמיוני") הוא מספר שריבועו הוא מספר ממשי שלילי או אפס. כל מספר מדומה אפשר להציג כמכפלה של מספר ממשי עם "היחידה המדומה" (שהיא אחד משני השורשים, <math>i</math> ו-<math>-i</math> של מינוס אחת: <math>i^2=-1</math>). לדוגמה <math>ib</math>, כאשר <math>b</math> הוא מספר ממשי, ו-<math>i</math> הוא היחידה המדומה. לפי הגדרה זו 0 הוא גם מספר ממשי וגם מספר מדומה.

כיוון שהריבוע של כל מספר ממשי הוא חיובי או אפס, למינוס אחת (שהוא מספר שלילי) אין שורש ממשי. על ידי 'המצאה' של מספר שאינו ממשי, <math>i</math>, ושילובו עם שדה המספרים הממשיים, מתקבל שדה גדול יותר, הנקרא "שדה המספרים המרוכבים". מספר מרוכב בנוי מחלק ממשי וחלק מדומה בצורה <math>a+ib</math> כאשר <math>a, b</math> מספרים ממשיים. 

שדה המספרים המרוכבים סגור להוצאת שורש בכלל, ולהוצאת שורש ריבועי בפרט.

==היסטוריה==
כיוון שלמספר שלילי אין שורש ריבועי בשדה המספרים הממשיים, מתמטיקאים התייחסו אל משוואה כגון <math>x^2+1=0</math> כאל משוואה שאין לה פתרון. הצורך בהתייחסות שונה לשורש של מספר שלילי התעורר כאשר ג'ירולמו קרדאנו גילה, בתחילת המאה ה-16, שהדרך לפתרון משוואה ממעלה שלישית, גם כאשר פתרון זה הוא מספר ממשי, מובילה אותו לנוסחה שבה מופיעים שורשים של מספרים שליליים.

בעקבות קרדאנו הוגדרו המספרים המרוכבים במפורש, בשנת 1572, על ידי רפאל בומבלי (Rafael Bombelli). באותה עת נחשבו מספרים כאלה לעזרי חישוב שאינם מייצגים גודל אמיתי. מתמטיקאים התקשו לקבל את המושג החדש, וביניהם רנה דקארט. דקארט הוא שטבע את הכינוי הלגלגני מעט "מספר מדומה" בשנת 1637, הוא התייחס בכך למה שקרוי כיום "מספר מרוכב". קרל פרידריך גאוס העדיף לקרוא למספרים המדומים "מספרים צִדיים" (lateral) משום שהם שוכנים בניצב לציר המספרים הממשיים. הוא אמר "הסיבה שנושא המספרים הדמיוניים הוא אפוף ערפל מסתורי היא בעיקר בגלל השם הלא מוצלח שניתן להם. אילו למשל היחידות 
<math>+1</math>, 
<math>-1</math>, 
<math>\sqrt[]{-1}</math> היו נקראות 'ישרה, הפוכה וצדית' במקום 'חיובית, שלילית ודמיונית', הערפול הזה היה נעלם."

את האות <math>i</math> (בעקבות המילה imaginary), שהפכה לסימון המקובל במתמטיקה עבור היחידה המדומה, בחר אוילר בשנת 1777; בהנדסת חשמל נהוג לסמן מספר זה באות <math>j</math>, כדי לא להחליף בינו לבין זרם חשמלי, המיוצג גם הוא באות <math>i</math>.

== מאפיינים אלגבריים ==
קבוצת המספרים המדומים, כלומר קבוצת כל המספרים מהצורה <math>ib</math> כאשר <math>b</math> הוא מספר ממשי, סגורה תחת חיבור: <math>bi+b'i=(b+b')i</math> (כחבורה חיבורית, הקבוצה איזומורפית לקבוצת הממשיים), אך אינה סגורה תחת כפל, משום שמכפלת שני מספרים מדומים היא מספר ממשי.

פעולת ההעלאה של היחידה המרוכבת i בחזקת מספר מדומה היא תמיד ממשית: <math>i^{i a} = (e^{\frac{\pi i}{2}})^{ia} = e^{- \frac{ \pi a}{2}}</math>.

==ראו גם==
* המספר i

==לקריאה נוספת==
<div class="mw-content-ltr">
* Paul Nahin, An Imaginary Tale: the Story of the Square Root of -1 (Princeton University Press, 1998).
</div>

==קישורים חיצוניים==

* – סדרת סרטונים, הסוקרת בצורה ידידותית את התפתחותם של המספרים המרוכבים (והמספרים בכלל) לאורך ההיסטוריה, חוקרת האם הם מספרים "אמיתיים" ובוחנת מקצת מהמשמעויות וההשלכות שלהם על עולם המדע
* 
* , 1 בנובמבר 2021
* 

קטגוריה:אנליזה מרוכבת
קטגוריה:מספרים